b'\n_START_ARTICLE_\nBurchard Adam von Richter\n_START_SECTION_\n\xc5\xbdivljenje\n_START_PARAGRAPH_\n6. decembra 1797 je vstopil v Tavri\xc4\x8deski grenadirski polk in naslednje leto je bil povi\xc5\xa1an v zastavnika. Leta 1799 je sodeloval v nizozemski ekspediciji. _NEWLINE_Leta 1803 je bil preme\xc5\xa1\xc4\x8den v konjeni\xc5\xa1ki polk, s katerim je leta 1805 sodeloval v bitki pri Austerlitzu; leta 1806-07 je ponovno sodeloval v bojih proti Francozom v Prusiji. 18. marca 1810 je bil povi\xc5\xa1an v polkovnika in postal bataljonski poveljnik v lovskem polku. _NEWLINE_15. septembra 1813 je bil povi\xc5\xa1an v generalmajorja in naslednje leto je postal poveljnik finskega polka. Po vojni je postal poveljnik 3. brigade 3. grenadirske divizije. Med letoma 1816 in 1821 je bil ponovno poveljnik finskega polka. 3. februarja 1821 je postal poveljnik gardne garnizijske brigade Samostojnega litvanskega korpusa. 22. avgusta 1826 je bil povi\xc5\xa1an v generalporo\xc4\x8dnika in 12. maja 1829 v generaladjutanta. _NEWLINE_V no\xc4\x8di iz 16. na 17. novembra 1830 so ga poljski vstajniki ugrabili; v ujetni\xc5\xa1tvu so ga imeli do 3. septembra 1831. 6. oktobra 1831 je postal poveljnik 3. gardne pehotne divizije.'